 Ipa mhedzisiro yakakodzera kunyaya inotevera:Asi mhedzisiro yako ngainakidze.VekwaHwata vaive vakawanda zvekupeta vokwadema ruviri asi vakaita vachisesembuka dzimara vasara voenzana. Vaona kuti vakanga vopera, vakatanga kutendeuka rumwe rumwe vachitiza dzimara chave chimwandamwanda vose votyoresanisa makumbo asi varwi vaDema havana kuvarega vakadaro, vakavatevera vachibaya nekumisana. Zvekutiza zvaramba kubatsira, akanga asara ari mukuru wavo akamhanyira pamusoro pebwe refu ndokudanidzira nezwi guru kuti vokwake varase zvombo nekubva varara pasi nematumbu. Asati atoburuka pabwe iroro varwi vake vaive vati kasva nematumbu uku vakabata misoro nemaoko ose. Setsika yaiveko kuti kana uto romuvengi razvidemba raifanira kunzwirwa tsitsi, Zviuya akakasira kumhanyira pamusoro pebwe ndokudanidzira vokwake kuti varege kuramba vachiuraya varume ava. Varwi vokwaDema vanzwa kutaura kwemukuru wavo, vakabva vangomira pakarepo. 